`આ આખું પ્રકરણ હું કોર્ટમાં કહેવા તૈયાર છું' એમ કહેતાં રામદાસ બોર્ડેએ ઉમેર્યું કે ``તનુશ્રી દત્તા સાથે જે બન્યું એ અનેક નવી દાખલ થનારી અભિનેત્રી સાથે અત્યાર સુધી બનતું આવ્યું છે. મને હવે રોજીરોટીની કે મારા જીવની કશી પરવાહ નથી. સત્ય હકીકત લોકોને જાણવા મળે એટલો જ મારો ઉદ્દેશ છે. જે લોકો ગીતના શૂટિંગના સેટ પર હાજર હતા એ દરેકને એવું જ લાગ્યું કે નાના પાટેકરે કોઈક અણછાજતું વર્તન કર્યું છે. તનુશ્રીને પાટેકરે વૅનિટી વૅનમાં બોલાવી ત્યાર બાદ જ બધી મોંકાણ શરૂ થઈ હતી. `એ દિવસે તનુશ્રીએ ડ્રગ્સ લીધું હતું અને ગણેશ આચાર્યનો ફોન આવતાં હું સેટ પર આવી હતી' એવું અભિનેત્રી રાખી સાવંતે કહ્યું હતું. રાખી જૂઠું બોલે છે. તનુશ્રીએ જો ડ્રગ્સ લીધું હોત તો તે ગીતનો ટેક આપી જ શકી ન હોત. રાખી સેટ પર આવી જ નહોતી. કારણ કે ત્યાર બાદ બે દિવસ શૂટિંગ જ થયું નહોતું. બીજી તરફ નાના પાટેકર હવે પૂછી રહ્યા છે કે 300થી વધુ લોકો એ વખતે ગીતના સેટ પર હાજર હતા તો હું તનુશ્રી સાથે અણછાજતું વર્તન કઈ રીતે કરી શકું? સેટ પર કંઈ જ બન્યું નહોતું.